Referendum v Bielorusku v roku 1995

Referendum v Bielorusku v roku 1995 bolo prvé referendum konajúce sa v nezávislom Bielorusku. Konalo sa 14. mája 1995. Obsahovalo štyri otázky, ktoré sa týkali ekonomickej integrácie s Ruskom (1), zrovnoprávnenia ruštiny s bieloruštinou (2), zavedenia novej vlajky a štátneho znaku (3) a zmien Ústavy, ktoré by umožňovali predčasné voľby, ak parlament poruší Ústavu (4). Podľa oficiálnych výsledkov boli všetky štyri otázky schválené minimálne tromi štvrtinami hlasov, pričom volebná účasť dosiahla 64,8%.

Podľa stanoviska OBSE boli v priebehu volieb porušené medzinárodné štandardy.

Pozadie
Prezident Alexander Lukašenko sa pokúsil usporiadať podobné referendum o štátnych symboloch už v roku 1993, ale nepodarilo sa mu získať podporu parlamentu. Dva mesiace pred referendom v roku 1995 navrhol osobne návrh vlajky, ktorá pozostávala z dvoch zelených pruhov a jedného širokého červeného pruhu. O niečo neskôr boli navrhnuté nové návrhy, ktoré napokon išli do referenda a uspeli v ňom.

Výsledky

Štatút ruštiny

Integrácia s Ruskom

Štátne symboly

Rozpustenie parlamentu

Dohra
Dekréty o novej štátnej vlajke a štátnom znaku podpísal bieloruský prezident 7. júla 1995. Ruština sa stala druhým úradným jazykom Bieloruska a jej dominantná pozícia voči bieloruštine (jazyku menšiny obyvateľov Bieloruska) sa tým ešte viac upevnila.

Zdroj 

Referendá v Bielorusku
1995 v Bielorusku
Referendá v roku 1995
Dejiny Bieloruska